**Sākotnējās ietekmes novērtējuma ziņojums (anotācija) Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana”, 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” un 5.1.1. specifiskā atbalsta mērķa “Novērst plūdu un krasta erozijas risku apdraudējumu pilsētu teritorijās” projektu iesniegumu otrās un trešās atlases kārtas īstenošanas noteikumu grozījumiem**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekti paredz Eiropas Savienības (turpmāk – ES) fondu finansējuma (8 851 446 *euro*)pārdali 5.2.1.2.pasākuma “Atkritumu pārstrādes veicināšana” trešajā projektu iesniegumu atlases kārtā augstāko punktu skaitu ieguvušo projektu apstiprināšanai un darbības programmas “Izaugsme un nodarbinātība” (turpmāk – DP) rādītāju sasniegšanai. Risinājums paredz finansējuma pārdales un snieguma rezerves izmaiņas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekti “Grozījumi Ministru kabineta 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” īstenošanas noteikumi”” (turpmāk – MK noteikumu projekts par 5.2.1.2.pasākumu), “Grozījumi Ministru kabineta 2016. gada 21. jūnija noteikumos Nr.403 “Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi”” (turpmāk – MK noteikumu projekts par SAM 5.3.1.) un “Grozījumi Ministru kabineta 2016.gada 9.augusta noteikumos Nr.519 “Darbības programmas “Izaugsme un nodarbinātība” 5.1.1.specifiskā atbalsta mērķa “Novērst plūdu un krasta erozijas risku apdraudējumu pilsētu teritorijās” projektu iesniegumu otrās un trešās atlases kārtas īstenošanas noteikumi”” (turpmāk – MK noteikumu projekts par SAM 5.1.1.) izstrādāti atbilstoši ES struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija 2014.-2020. gada ES fondu plānošanas perioda DP ietvaros tiek īstenots 5.3.1.specifiskais atbalsta mērķis “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” (turpmāk – SAM 5.3.1.). Tā ietvaros ir izsludinātas trīs atlases kārtas, kur iesniegto, vērtēšanā un īstenošanā esošo projektu skaits ir 48 un projektos pieprasīti 103 milj. *euro* Kohēzijas fonda (turpmāk – KF) finansējuma, kas ir par 5,43 milj. *euro* mazāk, nekā projektiem sākotnēji tika plānots. Pieprasītā finansējuma samazinājumu veido aglomerācijas, kas projekta iesniegumos nepieprasīja tām maksimāli pieejamo KF finansējuma apmēru, galvenokārt projektu dzīvotspējas un izmaksu efektivitātes apsvērumu dēļ. Tāpat SAM 5.3.1. ir nesadalīts, ceturtajai projektu iesniegumu atlases kārtai paredzēts finansējums (7,01 milj. *euro*)Savukārt specifiskā atbalsta mērķa 5.2.1. “Veicināt dažāda veida atkritumu atkārtotu izmantošanu, pārstrādi un reģenerāciju” (turpmāk – SAM 5.2.1.) ietvaros tiek īstenots 5.2.1.2.pasākums “Atkritumu pārstrādes veicināšana” (turpmāk – 5.2.1.2.pasākums), kur atklātā projektu iesniegumu atlasē izsludinātas trīs atlases kārtas. Pirmās un otrās atlases kārtas ietvaros apstiprināti seši projekti, kas nodrošina iznākuma rādītāja vērtības izpildi tikai 31% apmērā. 2018. gada 1. martā noslēdzās trešās projektu iesniegumu atlases kārtas projektu iesniegšanas termiņš. Projektu iesniedzēju interese par bioloģiski noārdāmu atkritumu (turpmāk – BNA) pārstrādes iekārtu izveidi ir ļoti augsta, uz ko norāda atlasē pieteikto projektu vairākkārtīgs KF finansējuma pieprasījums, nekā atlases kārtā pieejams. Tāpat iesniegtie projekti paredz augstu DP noteikto SAM 5.2.1. iznākuma rādītāja i.5.2.1.ak (CO17) “Atkritumu pārstrādes jaudas pieaugums” sniegumu un iespēju nodrošināt rādītāja pilnīgu izpildi. Trešajai projektu iesniegumu atlases kārtai ir būtiska ietekme, lai sekmētu Padomes 2008.gada 19.novembra Direktīvā 2008/98/EK *par atkritumiem un par dažu direktīvu atcelšanu*, Padomes 1999. gada 26. aprīļa Direktīvā 1999/31/EK *par atkritumu poligoniem* un nacionālajos tiesību aktos noteiktos mērķus attiecībā uz sadzīves atkritumu dalīto vākšanu, pārstrādi un poligonos apglabājamo atkritumu apjoma samazināšanu, jo īpaši attiecībā uz BNA. Ņemot vērā augsto projektu iesniedzēju interesi par 5.2.1.2.pasākuma trešo projektu iesniegumu atlases kārtu un šīs kārtas rezultātu būtisko ietekmi uz DP noteikto rādītāju sasniegšanu, kā arī ES un nacionālajos tiesību aktos noteikto prasību izpildi, Vides aizsardzības un reģionālās attīstības ministrija (turpmāk – VARAM), lai varētu atbalstīt iespējami lielāku skaitu efektīvu un mērķorientētu projektu, ierosina pārdalīt KF finansējumu 8 851 446 *euro* apmērā no SAM 5.3.1. uz 5.2.1.2.pasākuma trešo projektu iesniegumu atlases kārtu. KF finansējumu 8 851 446 *euro* apmērā veido finansējuma atlikumi no pirmajām trīs projektu iesniegumu atlases kārtām, kā arī daļa ceturtajā atlases kārtā noteiktā nesadalītā finansējuma.Finansējuma pārdale uz 5.2.1.2.pasākuma trešo projektu iesniegumu atlases kārtu, nevis jaunas atlases uzsaukšana ir izvēlēta kā labākais risinājums, lai neaizkavētu finansējuma apguvi un neradītu papildu administratīvo slogu projektu iesniedzējiem, atkārtoti sagatavojot un iesniedzot projektus.5.1.1.specifiskā atbalsta mērķa “Novērst plūdu un krasta erozijas risku apdraudējumu pilsētu teritorijās” (turpmāk – SAM 5.1.1.) otrās projektu iesniegumu atlases kārtas projektu iesniegšanas termiņā netika iesniegts projekts par sūkņu stacijas Daugavpilī, Laucesas upes rajonā izbūvi. Projektam tika plānots Eiropas Reģionālās attīstības fonda (turpmāk – ERAF) finansējums 2 550 000 *euro*. 2018.gadā netiek plānotas papildu projektu iesniegumu atlases, atliekot atbalsta sniegšanu jaunu projektu īstenošanai pēc 2018.gada 31.decembra, izvērtējot starpposma rezultātu izpildi.Veicot DP finansējuma datu pārbaudi attiecībā uz grozījumiem, ar kuriem tika izveidots specifiskais atbalsta mērķis 5.6.3. “Vēsturiski piesārņoto vietu sanācija” (MK 2017.gada 29.marta rīkojums Nr.160[[1]](#footnote-3)), tika koriģēts DP 5.prioritārā virziena “Vides aizsardzība un resursu izmantošanas efektivitāte” (turpmāk – 5.prioritārais virziens) finanšu rezerves apjoms starp KF un ERAF. Veicot grozījumus, tika konstatēts, ka netiek nodrošināta atbilstība Regulas Nr.1303/2013[[2]](#footnote-4) (turpmāk – Regula Nr.1303/2013) 22.pantam – proti, atbilstoši Regulai Nr.1303/2013 ir jānodrošina Partnerības līgumā noteiktais finanšu rezerves apjoms 6% apmērā katram no fondiem. Izvērtējot kopējo situāciju, tika secināts, ka 5.prioritārā virziena ietvaros finanšu rezerve KF ir noteikta par 914 929 *euro* lielāka, savukārt ERAF par 914 929 *euro* mazāka. Attiecīgi, lai novērstu identificēto situāciju, tiek ierosināts veikt šādas darbības:1. veikt grozījumus MK noteikumos par 5.1.1.SAM otrās un trešās projektu iesniegumu atlases kārtas īstenošanu, par 914 929 *euro* palielinot finanšu rezervi (proti, par 914 929 *euro* samazinot līdz 2018.gada 31.decembrim pieejamo finansējumu);
2. veikt grozījumus MK noteikumos par 5.2.1.2.pasākuma īstenošanu, par 914 929 *euro* samazinot finanšu rezervi (proti, par 914 929 *euro* palielinot līdz 2018.gada 31.decembrim pieejamo finansējumu).

Tādējādi kopējais KF finansējums, kas pieejams 5.2.1.2.pasākuma trešās projektu iesniegumu atlases kārtas projektu apstiprināšanai, var tikt palielināts par 9 766 375 *euro*, kur 8 851 446 *euro* tiek pārdalīts no SAM 5.3.1., bet 914 929 *euro* tiek pārcelti no SAM 5.2.1. snieguma rezerves.**Tiesiskā regulējuma mērķis un būtība****MK noteikumu projekts par 5.2.1.2.pasākumu paredz** palielināt trešās projektu iesniegumu atlases kārtai pieejamo finansējumu par 9 766 375 *euro*, pārdalot to no SAM 5.3.1, kā arī daļu KF finansējuma pārceļot no SAM 5.2.1. snieguma rezerves.Papildus MK noteikumu projekts par 5.2.1.2.pasākumu ietver finanšu rādītāja precizēšanu (samazināšanu par 4 679 613 *euro*), nodrošinot DP 5.prioritārā virziena KF finanšu rādītāju atbilstību DP ietvertajam snieguma ietvara rādītājam. Samazinot finanšu rādītāju, tiks nodrošināta atbilstība starp plānošanas dokumentiem un tiesību aktiem, atvieglojot prognožu izstrādi un ziņojumu sagatavošanu, sniedzot salāgotu un vienotu informāciju. Samazinājumam nav ietekmes uz 5.2.1.2.pasākuma trešo projektu iesniegumu atlases kārtu, jo netiek mainīti nosacījumi projektu ieviešanā. Sīkāk skatīt sadaļā “Skaidrojums par 5.2.1.2.pasākuma finanšu rādītāja atbilstību DP ietvertajam snieguma ietvara rādītājam”.**MK noteikumu projekts par SAM 5.3.1. paredz**:* par 8 851 446 *euro* samazināt KF finansējuma apmēru, ko veido pirmajā līdz trešajā projektu iesniegumu atlasē nepieprasītais finansējums, kā arī daļa nesadalītā SAM 5.3.1.finansējuma, kas paredzēta ceturtajai atlases kārtai;
* precizēt pirmajā un otrajā projektu iesniegumu atlasē maksimālo aglomerācijām pieejamo KF finansējumu un sasniedzamo iznākuma rādītāju, ņemot vērā aktuālo informāciju līgumos un vienošanās par projektu īstenošanu. Grozījumi neietekmē SAM 5.3.1. finansējuma saņēmējus, jo projektu vērtēšana ir noslēgusies vai arī izvirzītie nosacījumi (attiecas tikai uz 3 projektiem) iesnieguma precizēšanai neietekmē pieprasītā KF finansējuma apjomu vai iznākuma rādītāja vērtību.

**MK noteikumu projekts par SAM 5.1.1. paredz**:* par 914 929 *euro* samazināt līdz 2018.gada 31.decembrim pieejamo ERAF finansējumu, vienlaicīgi precizējot otrās projektu iesniegumu atlases kārtas projektu sarakstu, ņemot vērā informāciju par neiesniegto projektu, kam tika paredzēts ERAF finansējums 2 550 000 *euro*. Līdz ar to SAM 5.1.1. otrajā atlases kārtā ir izveidojies ERAF nesadalītais finansējums 1 635 071 *euro*;
* tehnisku precizējuma veikšanu, nosakot pienākumu finansējuma saņēmējam turpmākos trīs gadus pēc projekta īstenošanas ik gadu sniegt informāciju sadarbības iestādei par objekta ar enerģijas patēriņu (piemēram, sūkņu stacijas) enerģijas patēriņu pirms un pēc projekta īstenošanas atbilstoši Energoefektivitātes likuma 15.panta ceturtajai daļai. Šī prasība ir attiecināma tikai uz tiem projektiem, kuros tiek paredzēti objekti ar enerģijas patēriņu. Prasība par enerģijas patēriņa ziņošanu jau ietverta SAM 5.1.1 ietvaros noslēgtajās vienošanās par projektu īstenošanu un neradīs papildu administratīvo slogu finansējuma saņēmējiem.

Par snieguma rezerves nesadalītā finansējuma (55 375 *euro*) un līdz 2018.gada 31.decembrim pieejamā ERAF nesadalītā finansējuma (1 635 071 *euro*) izmantošanu tiks lemts vēlāk, izvērtējot aktuālo informāciju par nepieciešamajiem pasākumiem plūdu risku samazināšanai un kopējo DP 5.prioritārā virziena snieguma ietvara izpildi.**Pārdales ietekmes uz uzraudzības rādītāju sasniegumu**Finansējuma pārdale pozitīvi ietekmēs DP noteikto **SAM 5.2.1** rādītāju i.5.2.1.ak (CO17) “Atkritumu pārstrādes jaudas pieaugums”, ļaujot apstiprināt projektus tādā apmērā, lai nodrošinātu iznākuma rādītāja vērtības sniegumu aptuveni 94% apmērā. Tāpat tas nepieciešams, lai līdz 2020.gadam veicinātu Padomes Direktīvā 1999/31/EK *par atkritumu poligoniem* un nacionālajos tiesību aktos noteikto mērķu sasniegšanu attiecībā uz sadzīves atkritumu apglabāšanas poligonos apglabājamo atkritumu apjoma samazināšanu, jo īpaši attiecībā uz BNA. Direktīva 1999/31/EK *par atkritumu poligoniem* nosaka nepieciešamību līdz 2020.gadam samazināt apglabājamo bioloģiski noārdāmo mājsaimniecības atkritumu daudzumu vismaz līdz 35% no 1995.gadā apglabātā bioloģiski noārdāmo atkritumu daudzuma. EK 2017.gadā ir uzsākusi vairākas pārbaudes poligonos – ir saņemts agrās brīdināšanas ziņojums par 50% pārstrādes mērķa sasniegšanu saskaņā ar direktīvu2008/98/EK *par atkritumiem un par dažu direktīvu atcelšanu*, kā arī par sagatavošanu apglabāšanai un par BNA stabilizāciju, - t.sk., ievērojot jau EK identificēto būtisko nepieciešamību Latvijā intensificēt atkritumu pārstrādi, lai izpildītu vides *acquis* atkritumu jomā. Šo vides *acquis* prasību neizpildes gadījumā pēc 2020.gada Latvijai var tikt piemērota pārkāpumu procedūra. Tādēļ pilnvērtīga ES fondu finansējuma ieguldījumu atkritumu pārstrādes sistēmas pilnveidei Latvijā ir ļoti būtiska nozīme ne tikai no DP rādītāju izpildes viedokļa, bet arī nozares turpmākās attīstības un normatīvo prasību izpildes viedokļa.Pārdales neietekmē **SAM 5.1.1**. plānotos iznākuma rādītājus, jo pozitīva EK lēmuma gadījumā projektus varēs īstenot pilnā apmērā. Kopējais finansējums SAM 5.1.1. netiek samazināts. VARAM, veicot **SAM 5.3.1.** investīciju analīzi, ir secinājusi, ka finansējuma pārdales rezultātā, īstenojot SAM 5.3.1. ceturto projektu iesniegumu atlases kārtu samazināta KF ietvarā, DP iznākuma rādītāja i.5.3.1.ak (CO19) “Uzlabotas notekūdeņu attīrīšanas sistēmas apkalpoto iedzīvotāju skaita pieaugums (CE)” vērtība 2023. gadā var sasniegt 38 847 iedzīvotājus jeb 93% no DP rādītāja 41 790 iedzīvotāji (atbilstoši MK 2018. gada 26. februāra rīkojumam Nr.69 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība”). Tātad palielinājums būtu par gandrīz 2%. Aprēķins veikts ar nosacījumu, ka viena pieslēguma izveides KF izmaksas nepārsniedz 5000 *euro*. Plānotās izmaiņas neietekmēs starpposma snieguma ietvara rādītāja izpildi (1175 iedzīvotāji). 2018.gada maijā projektu ietvaros sasniegtā starpposma rādītāja vērtība kopā ir 1019 iedzīvotāji jeb 87% no snieguma ietvara rādītāja.Papildus vairākos SAM 5.3.1. projektos ir konstatēts finansējuma atlikums, ko ir pieļaujams izmantot tikai jaunu pieslēgumu veidošanai. Attiecīgi ir prognozējams, ka ar projektiem piešķirto finansējuma apjomu tiks nodrošināts lielāks pieslēgumu skaits kā sākotnēji apstiprinātajos projektos. Savukārt gadījumā, ja projekta īstenošanas laikā netiek sasniegtas SAM 5.3.1. projekta plānotās vērtības, atbilstoši 2016. gada 21. jūnija Ministru kabineta noteikumiem Nr. 403 “Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi” tiks pielietota atmaksājamā palīdzība, kas ļaus novirzīt saņemto finansējumu citu projektu īstenošanai un DP noteikto mērķu sasniegšanai.SAM 5.3.1. rezultāta un iznākuma rādītāja izpilde ir cieši atkarīga ne tikai no SAM 5.3.1. projektiem, bet arī no citu pārvaldības instrumentu pielietojuma, lai veicinātu ūdenssaimniecības attīstību visā valstī, kā arī pieslēgumus centralizētajiem kanalizācijas tīkliem. Piemēram, no 2016. gada 1. janvāra spēkā esošais Ūdenssaimniecības pakalpojumu likums nosaka ūdenssaimniecības pakalpojumu sniegšanas un lietošanas kārtību, ūdenssaimniecības pakalpojumu sniedzēja un lietotāja pienākumus un tiesības pakalpojumu sniegšanā, kā arī nodrošina regulējumu individuālo risinājumu izmantošanai, lai stimulētu iedzīvotājus ierīkot pieslēgumus centralizētajiem kanalizācijas tīkliem, t.sk.:* Ministru kabineta noteikumi[[3]](#footnote-5) nosaka vienotas prasības sabiedrisko ūdenssaimniecības pakalpojumu sniegšanai un lietošanai, kārtību, kādā nekustamo īpašumu pieslēdz centralizētajai ūdensapgādes vai kanalizācijas sistēmai, ūdenssaimniecības pakalpojumu uzskaites un norēķinu kārtību;
* Ministru kabineta noteikumi[[4]](#footnote-6) nosaka prasības individuālo attīrīšanas sistēmu (turpmāk - IAS) īpašniekam nodrošināt to hermētiskumu, regulāru apkopi, satura izvešanu, dod pilnvarojumu pašvaldībām veidot šādus IAS reģistrus un noteikt to kontroles un uzraudzības kārtību, kā arī izvirzīt prasības asenizatoriem, kas IAS savāktos notekūdeņus nogādā attīrīšanai centralizētajās notekūdeņu attīrīšanas iekārtās. Līdz ar to, valsts izstrādātais normatīvais regulējums paredz pasākumus, lai noteiktu stingrākas prasības individuālo nosēdaku lietotājiem, kas attiecīgi veicinās pieslēgšanos pie centralizētās notekūdeņu savākšanas sistēmas;
* Ūdenssaimniecības pakalpojumu likuma 6. panta sestā daļa noteic, ka pašvaldības var izdot saistošos noteikumus par līdzfinansējuma piešķiršanu, lai nekustamo īpašumu pieslēgtu centralizētajai ūdensapgādes vai centralizētajai kanalizācijas sistēmai. Daudzās aglomerācijās (t.sk., piemēram, Jelgavā, Siguldā, Tukumā, Ventspilī) pašvaldības ir pieņēmušas šādus saistošos noteikumus, kas sniedz atbalstu iedzīvotājiem un motivē tos ierīkot pieslēgumus centralizētajai kanalizācijas sistēmai.

Arī VARAM kā atbildīgā iestāde veic pasākumus, lai projektu ietvaros veicinātu rādītāju izpildi, piemēram no tehniskās palīdzības projekta Nr. 10.1.2.0/15/TP/011 „Eiropas Sociālā fonda atbalsts Vides aizsardzības un reģionālās attīstības ministrijai publicitātes pasākumu par Kohēzijas politikas fondiem nodrošināšanai” organizē seminārus, rīko individuālās tikšanās ar finansējuma saņēmējiem, lai veicinātu uzraudzības rādītāju izpildi un intensificētu maksājumu plūsmu, kā arī plāno organizēt komunikācijas pasākumus ūdenssaimniecības jomā. Tāpat, iesniedzot projekta iesniegumu, katram finansējuma saņēmējam ir jāiesniedz ar pašvaldību saskaņots pieslēgumu nodrošinājuma plāns projektā plānoto pieslēgumu centralizētajai kanalizācijas sistēmai izveidei, kas parāda plānoto starpposma rādītāju (attiecināms uz pirmo atlases kārtu), projekta iznākuma rādītāju sasniegšanas plānu projekta īstenošanas laikā, kā arī tālāku pieslēgumu nodrošināšanas plānu pēc projekta īstenošanas. Savukārt, lai nodrošinātu plānu izpildi, pašvaldības un finansējuma saņēmēji piedāvā iedzīvotājiem dažādus atbalsta pasākumus (piemēram, nomaksa, līdzmaksājums, bezmaksas projektēšana, u.c.), kā arī veic informēšanas un sabiedrības izglītošanas pasākumus.**Intervences kodi**Ierosinātie grozījumi ietekmē DP norādīto finansējuma sadalījumu pa intervences kodiem, tomēr tas nemaina koeficientu, ar ko aprēķina atbalstu klimata pārmaiņu mērķu sasniegšanai, jo ietekmētie intervences kodi (*22. Notekūdeņu attīrīšana* –samazinājums par 8 851 446 *euro* un *17. Sadzīves atkritumu apsaimniekošana (tostarp apjoma samazināšanas, šķirošanas, pārstrādes pasākumi* – palielinājums par 8 851 446 *euro*) ir ar 0% ietekmi. Saskaņā ar EK norādēm (2015. gada 7. oktobra EK vēstule Latvijai Nr.4144518) intervences kodu dalījums nenosaka izmaksu attiecināmību, un finansējuma dalījums kodos DP ir indikatīvs, kā norādīts Eiropas Strukturālo un Investīciju fondu ekspertu grupas informatīvajā dokumentā attiecībā uz intervences kodu piemērošanu[[5]](#footnote-7). Finansējuma pārdales neietekmē intervences kodus, kas attiecas uz SAM 5.1.1.**Skaidrojums par 5.2.1.2.pasākuma finanšu rādītāja atbilstību DP ietvertajam snieguma ietvara rādītājam**DP 5.prioritārā virziena snieguma ietvara finanšu rādītājs, kas jāsasniedz tajos specifiskajos atbalsta mērķos (turpmāk – SAM), kas tiek finansēti ar KF atbalstu, noteikts 46 013 028 *euro,* aprēķinos par visiem SAM piemērojot standarta KF atbalsta likmi 85%. SAM 5.2.1. pasākumu īstenošanas MK noteikumos iekļautais finanšu rādītājs, summēts ar SAM 5.3.1. un SAM 5.4.2. “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” (turpmāk - SAM 5.4.2.) attiecīgā rādītāja vērtībām, pārsniedz DP noteikto 5.prioritārā virziena finanšu rādītāju par 4 679 613 *euro*. Pārsniegumu radījusi samazinātas KF atbalsta likmes piemērošana aprēķinos par SAM 5.2.1., jo sākotnēji tika plānots, ka investīcijas piešķirs tikai paziņotas valsts atbalsta shēmas ietvaros, kur maksimālā KF atbalsta likme ir 35%.Ievērojot to, ka lielākā daļa SAM 5.2.1. investīciju tiek plānota BNA pārstrādes iekārtu izveidei ar 85% atbalsta intensitāti, ir pamatoti samazināt MK noteikumos par 5.2.1.2.pasākuma īstenošanu noteikto finanšu rādītāju par 4 679 613 *euro*. Samazinot SAM 5.2.1. snieguma ietvara rādītāju, bet summējot to ar SAM 5.3.1. un SAM 5.4.2. rādītājiem, KF kopējā snieguma ietvara rādītāja vērtība ir 46 013 028 *euro* un tā atbilst sākotnēji DP 5.prioritārajam virzienam noteiktajam apmēram.Vienlaicīgi tiek precizēts arī 5.2.1.2.pasākuma pirmajā atlases kārtā piesaistāmais līdzfinansējuma apmērs, atbilstoši apstiprinātajos projektos plānotajam (ievērojot 35% un 65% finansējuma dalījumu). |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | MK noteikumu projektā par 5.2.1.2.pasākumu iekļauts grozījums, kas tika virzīts saskaņošanai Valsts sekretāru sanāksmē (VSS-177). Saskaņošanas laikā par grozījumu netika saņemti iebildumi. Ņemot vērā šo MK noteikumu projekta steidzamības pamatojumu, lietderīgi bija apvienot paredzētās izmaiņas, atsaucot Valsts sekretāru sanāksmē virzīto normatīvo aktu un iekļaujot to šajā MK noteikumu projektā, nemainot pamatojumu.MK noteikumu projekts par SAM 5.3.1. jau ņemta vērā KF finansējuma pārdales ietekme, kas veikta līdz ar MK 2018.gada 24.aprīļa noteikumiem Nr.237 “Grozījumi Ministru kabineta 2016. gada 21. jūnija noteikumos Nr. 403 “Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi”.Tā kā 5.2.1.2.pasākuma ietvaros KF finansējums komersantiem, kas nav sabiedriskā pakalpojuma sniedzēji, tiek piešķirts kā valsts atbalsts paziņotas atbalsta shēmas SA.46525 “Atbalsts atkritumu pārstrādes veicināšanai” ietvarā (saskaņā ar Reģionālā atbalsta pamatnostādnēm 2014.-2020.gadam), VARAM ir secinājusi, ka kopējais KF finansējums, salīdzinot ar paziņoto atbalsta shēmu un ņemot vērā ierosinātos grozījumus, būs palielināts kopumā par vairāk kā 20%. Līdz ar to VARAM nodrošinās paziņojuma iesniegšanu EK par iepriekš minētās atbalsta shēmas budžeta izmaiņām. Šādu kārtību nosaka Komisijas 2004.gada 21.aprīļa Regulas (EK) Nr.794/2004, *ar ko īsteno Padomes Regulu (EK) Nr.659/1999, ar kuru nosaka sīki izstrādātus noteikumus EK Līguma 93.panta piemērošanai* ceturtā panta otrā daļa.Līdz ar to MK noteikumu projekts par 5.2.1.2.pasākumu paredz, ka grozījumi attiecībā uz kopējo KF finansējumu un tā dalījumu pa projektu iesniegumu atlases kārtām stāsies spēkā piecu darba dienu laikā pēc EK pozitīva lēmuma pieņemšanas par izmaiņu veikšanu atbalsta programmā, VARAM publicējot attiecīgu paziņojumu oficiālajā izdevumā “Latvijas Vēstnesis”.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekti ietekmē tiešās pārvaldes iestādes, kas iesaistītas ES fondu vadībā (vadošā iestāde, atbildīgā iestāde, sadarbības iestāde u.c.), kā arī potenciālos finansējuma saņēmējus. |
| 2. | Tiesiskā regulējuma ietekme uz tautsaimniecību un administratīvo slogu | Gan sadarbības iestādei, gan atbildīgajai iestādei ir izveidojusies prakse projektu iesniegumu atlases dokumentācijas sagatavošanā un precizēšanā, tamdēļ netiek plānots, ka MK noteikumu projekti radītu ietekmi uz institūciju administratīvo slogu, kas būtiski atšķirtos no līdzšinējās ES fondu vadības prakses.Grozījumus attiecībā un finanšu rādītāja samazināšanu un finansējuma izmaiņām paredz veikt izmaiņas datu tabulās, kurās neatkarīgi no MK noteikumu projektiem saistītās darbības izmaiņas tiek veiktas regulāri.MK noteikumu projektā par SAM 5.1.1. ietvertais pienākums sniegt informāciju par enerģijas patēriņu finansējuma saņēmējam nerada papildu administratīvo slogu, jo minētā prasība jau ietverta SAM 5.1.1 ietvaros noslēgtajās vienošanās par projektu īstenošanu. Tādējādi attiecīgais grozījums MK noteikumu projektā par SAM 5.1.1. nostiprina tiesību aktā jau šobrīd pastāvošo pienākumu finansējuma saņēmējam, nevis uzliek to veikt papildus. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| **t.sk. SAM 5.3.1.** | 0 | -1 421 311 | 0 | -4 313 610 | 0 | -2 158 594 | -957 931 |
| **t.sk. 5.2.1.2. pasākums** | 0 | 1 421 311 | 0 | 4 313 610 | 0 | 2 158 594 | 957 931 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| **t.sk. SAM 5.3.1.** | 0 | -1 421 311 | 0 | -4 313 610 | 0 | -2 158 594 | -957 931 |
| **t.sk. 5.2.1.2. pasākums** | 0 | 1 421 311 | 0 | 4 313 610 | 0 | 2 158 594 | 957 931 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ierosinātie grozījumi MK noteikumos samazina KF finansējumu SAM 5.3.1. par 8 851 446 *euro*, palielinot KF finansējumu 5.2.1.2.pasākuma trešās projektu iesniegumu atlases kārtas īstenošanai. Attiecīgi tiek precizēts arī kopējais finansējums un līdzfinansējums, aprēķinos par 5.2.1.2.pasākuma trešo atlases kārtu piemērojot 85% KF likmi, kas ir maksimālā likme šajā atlases kārtā. Tabulā netiek uzrādīts KF finansējums, par kādu tiek palielināts līdz 2018.gada 31.decembrim pieejamais KF finansējums 5.2.1.2.pasākumā, jo tā ietekme rēķināta, 2016.gadā apstiprinot attiecīgos MK noteikumus par 5.2.1.2.pasākuma īstenošanu.Ietekmes uz pašvaldību vai valsts budžetu kā daļu no līdzfinansējuma segšanai nepieciešamā finansējuma nav, jo lielākoties projektu iesniedzēji 5.2.1.2.pasākuma trešajā atlases kārtā ir sabiedrības ar ierobežotu atbildību, tādējādi to finansējums tiek noteikts kā privātais finansējums, ko šajā tabulā neuzrāda.Kā finansējuma pārdaļu avots netiek norādīts SAM 5.1.1. finansējums, tā kā tas netiek pārdalīts, bet gan var tikt izmantots pēc 2018.gada 31.decembra pēc pozitīva EK lēmuma par snieguma ietvara izpildi.KF finansējuma sadalījums pa gadiem noteikts, ņemot vērā projektos plānoto īstenošanas gaitu:2018. gadam – 1 421 311 *euro*;2019. gadam – 4 313 610 *euro*;2020. gadam – 2 158 594 *euro*;2021. gadam – 957 931 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | MK noteikumu projekts par 5.2.1.2.pasākumu saistīts ar MK noteikumu projektu par SAM 5.3.1 un SAM 5.1.1., kā arī pārņem grozījumu, kas tika ietverts Valsts sekretāru sanāksmē izsludinātā, bet atsauktā noteikumu projektā VSS-177. |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Komunikācijas aktivitātes tiks nodrošinātas, veicot grozījumus 5.2.1.2.pasākuma trešās projektu iesniegumu atlases nolikumā un publicējot attiecīgu paziņojumu (norādot saiti uz MK noteikumu grozījumiem) sadarbības iestādes tīmekļvietnē. Informācija par samazināto finanšu rādītāju un finansējuma izmaiņām tiks atspoguļota dažādos ziņojumos par ES fondu ieviešanas progresu, kas pieejami sabiedrībai gan ES fondu tīmekļvietnē [www.esfondi.lv](http://www.esfondi.lv), gan Uzraudzības komitejas dokumentu portfelī <https://komitejas.esfondi.lv/SitePages/Home.aspx>. VARAM 2017.gada decembrī ir organizējusi semināru SAM 5.3.1. finansējuma saņēmējiem un projektu iesniedzējiem, informējot, ka gadījumā, ja par ūdenssaimniecības attīstību aglomerācijā ir iesniegts projekts par mazāku summu, finansējuma atlikums (starpība starp MK noteikumos noteikto un faktisko projekta finansējumu) netiek saglabāts attiecīgajai aglomerācijai un var tikt novirzīts citu projektu ieviešanai. |
| 2. | Sabiedrības līdzdalība projekta izstrādē | Ar MK noteikumu projektiem netiek mainīts normatīvais regulējums, kā arī tie neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes MK noteikumu projektu izstrādē netika organizētas (Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 5. punkts.)Vienlaikus norādāms, ka MK noteikumu projekti un to anotācija būs publiski pieejami Ministru kabineta tīmekļvietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā ES fondu vadošā iestāde, VARAM kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. MK noteikumu projektā ietvertie grozījumi paredz precizēt atlases nolikumu, kā arī veikt izmaiņas datu tabulās, kurās neatkarīgi no MK noteikumu projektā saistītās darbības izmaiņas tiek veiktas regulāri. Minētās darbības uzskatāmas par regulāri veicamām un tādējādi MK noteikumu projektam nav ietekmes uz pārvaldes funkcijām, institucionālo struktūru un institūcijas cilvēkresursiem. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

Auziņa 66016701

austra.auzina@varam.gov.lv

1. MK 2017.gada 29.marta rīkojums Nr.160 “Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā “Izaugsme un nodarbinātība” [↑](#footnote-ref-3)
2. Eiropas Parlamenta un Padomes 2013.gada 17.decembra regula (ES) Nr.1303/2013, *ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Padomes regulu (EK) Nr.1083/2006* [↑](#footnote-ref-4)
3. 2016. gada 22. marta Ministru kabineta noteikumi Nr. 174 “Noteikumi par sabiedrisko ūdenssaimniecības pakalpojumu sniegšanu un lietošanu”; [↑](#footnote-ref-5)
4. 2017. gada 27. jūnija Ministru kabineta noteikumi Nr.384 “Noteikumi par decentralizēto kanalizācijas sistēmu apsaimniekošanu un reģistrāciju” [↑](#footnote-ref-6)
5. <http://ec.europa.eu/transparency/regexpert/index.cfm?do=groupDetail.groupDetailDoc&id=21388&no=2> [↑](#footnote-ref-7)